钦定古今图书集成/明伦汇编/氏族典/第630卷 > 赤盏尉忻
## 钦定古今图书集成/明伦汇编/氏族典/第630卷 > 赤盏尉忻

按《金史赤盏尉忻传》：“尉忻，字大用，上京人，袭其父谋
克，不愿就中。明昌五年，策论进士第，后选为尚书省
令史、吏部主事、监察御史，迁镇南军节度副使，息州
刺史。元光二年正月，召为户部侍郎，未几，权参知政
事。二月为户部尚书，权职如故。三月拜参知政事。正
大元年五月，拜尚书右丞。哀宗欲修宫室，尉忻极谏”，
至以“卧薪尝胆”为言，上悚然从之。五年，致仕，居汴中。
崔立之变，自缢而死，时年六十三。一子名董，七没于
兵间。弟秉甫，字正之。